ટમેટા, લીલા મરચા અને આદુને મિક્સ કરી મિક્સરમાં ક્રશ કરી લો. કડાઈમાં તેલ ગરમ કરી તેમાં હિંગ અને જીરૂનો વઘાર કરો. પછી તેમાં હળદર, ધાણાજીરૂ અને લાલ મરચુ મિક્સ કરો. હવે તેમાં ટમેટાની પેસ્ટ મિક્સ કરી લો. તેને થોડીવાર પકાવો. તેલ ઉપર આવી જાય પછી તેમાં દહી અને મલાઈ ફેંટીને મિક્સ કરો. તેને 3-4 મિનીટ પકાવો. પછી તેમાં જરૂર મુજબ પાણી ઉમેરો અને પકાવો. આ સમયે તેને હલાવતા રહો. ગ્રેવી ઉકળી જાય એટલે તેમાં મીઠુ અને ગરમ મસાલો મિક્સ કરો. પછી તેમાં કોફતા મિક્સ કરી 1-2 મિનીટ પકાવો. છેલ્લે તેને કોથમીરથી ગાર્નિશ કરી સર્વ કરો.